**LISPESZENTADORJÁN KÖZSÉG ÖNKORMÁNYZATA KÉPVISELŐTESTÜLETÉNEK 5/2016(V.15.) ÖNKORMÁNYZATI RENDELETE**

**az önkormányzat szociális ellátásokról szóló 3/2015. (II.24.) sz. önkormányzati rendelet módosításáról**

Lispeszentadorján Község Önkormányzata Képviselőtestülete Magyarország helyi önkormányzatairól szóló 2011. évi CLXXXIX. törvény 13.§(1) bekezdés 8. pontjában kapott felhatalmazás alapján, az Alaptörvény 32. cikk (1) bekezdés a) pontjában, a szociális igazgatásról és a szociális ellátásokról szóló 1993. évi III. tv. (Szt.) törvény 1.§ (2) bekezdésében, 26.§-ban, 32.§(3) bekezdésében, 45.§-ban, 132.§(4) bekezdésében meghatározott feladatkörében eljárva a következőket rendeli.

**1. §** A Rendelet 8. § (2) ab) pontját hatályon kívül helyezi.

**2. §**A Rendelet 13.§-a törlésre kerül.

**3. §** A Rendelet 25.§-át a következőkre módosítja:

**25. §** (1) A családsegítés az önkormányzat által a szociális és mentálhigiénés problémák, illetve egyéb krízishelyzet miatt segítségre szoruló személyek, családok számára az ilyen helyzetekhez vezető okok megelőzése, a krízishelyzet megszüntetése, valamint az életvezetési képesség megőrzése céljából nyújtott szolgáltatás.

(2) Az önkormányzat az ellátást a Bázakerettyei Közös Önkormányzati Hivatal székhelytelepülésének önkormányzata, vagyis Bázakerettye Község Önkormányzata által foglalkoztatott két fő családsegítő útján valósítja meg.

(3) A Bázakerettyei Családsegítő és Gyermekjóléti Szolgálat az egyén és a család számára nyújtott szolgáltatása térítésmentes.

**4. §**A rendelet 2016. május 15. napján lép hatályba.

Lispeszentadorján 2016. április 27.

                                   Árkus Béla                                                     Dr. Resch Karolina

                                   polgármester                                                              jegyző

A rendeletet a mai napon kihirdettem:

Bázakerettye 2016. május 15.

                                                                                                          Dr. Resch Karolina

                                                                                                                      jegyző